# คณะครุศาสตร์ มหาวิทยาลัยราชภัฏมหาสารคาม
คณะครุศาสตร์ มหาวิทยาลัยราชภัฏมหาสารคาม (อังกฤษ : Faculty of Education, Rajabhat Mahasarakham University) เป็นหน่วยงานระดับคณะวิชาสังกัดมหาวิทยาลัยราชภัฏมหาสารคาม ก่อตั้งขึ้นเมื่อปี พ.ศ. 2468 ในฐานะโรงเรียนประถมกสิกรรมจังหวัดมหาสารคาม นับเป็นจุดเริ่มต้นของคณะครุศาสตร์ที่มีมายาวนานากว่า  ปี ปัจจุบัน คณะครุศาสตร์ มหาวิทยาลัยราชภัฎมหาสารคามเป็นหนึ่งในคณะที่มีชื่อเสียงของมหาวิทยาลัย

ประวัติ
คณะครุศาสตร์ มหาวิทยาลัยราชภัฏมหาสารคาม ก่อตั้งครั้งแรกในปี 2468 ในฐานะ โรงเรียนประถมกสิกรรม ซึ่งตั้งอยู่บริเวณวิทยาลัยเทคนิคมหาสารคามในปัจจุบัน หลังจากนั้นในปี 2470 จึงได้ย้ายไปยังสถานที่ตั้งแห่งใหม่บริเวณบ้านโคกอีด่อย อยู่ห่างจากตัวเมืองมหาสารคามไปทางทิศตะวันตกประมาณ 4 กิโลเมตร ซึ่งเป็นที่ตั้งของมหาวิทยาลัยราชภัฏมหาสารคามในปัจจุบัน มีพื้นที่ 454 ไร่ ต่อมาในปี 2474 จึงเปลี่ยนสถานะเป็น โรงเรียนประถมวิสามัญ ก่อนที่จะยกฐานะเป็นโรงเรียนประกาศนียบัตรจังหวัดมหาสารคามในปี 2481

ต่อมาในปี 2505 จึงได้ยกฐานะเป็นวิทยาลัยครูมหาสารคาม โดยประสาทประกาศนียบัตรระดับอนุปริญญาด้านการเรียนการสอน และในปี 2519 ราชการได้จัดระบบงานใหม่ตามพระราชบัญญัติวิทยาลัยครู และ พ.ศ. 2518 มีผลให้วิทยาลัยครูมหาสารคามเป็นสถาบันอุดมศึกษา แบ่งส่วนงานภายในเป็นคณะครุศาสตร์ ที่ได้ส่งทอดกันมาตั้งแต่ปี 2468

ต่อมาในวันที่ 14 กุมภาพันธ์ 2535 วิทยาลัยครูทุกแห่งได้รับพระราชทานนามว่า “สถาบันราชภัฏ” แปลว่า “คนของพระราชา” ใช้ชื่อภาษาอังกฤษว่า “ Rajabhat Institute” และต่อท้ายด้วยชื่อเดิมหรือชื่อจังหวัด ทำให้ในวันที่ 25 มกราคม 2538 จึงได้มีการยกฐานะเป็นสถาบันราชภัฏมหาสารคาม และดำเนินงานตามพระราชบัญญติสถาบันราชภัฏ พ.ศ. 2538พระราชบัญญติสถาบันราชภัฏ พ.ศ. 2538 และวันที่ 6 มีนาคม พ.ศ. 2538 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าพระราชทานพระราชลัญจกรประจำพระองค์ ให้เป็นตราสัญลักษณ์ประจำสถาบันราชภัฏจึงเกิดเป็น “สถาบันราชภัฏมหาสารคาม” พร้อมทั้งยกฐานะคณะครุศาสตร์ที่แต่เดิมสอนเฉาะระดับประกาศนียบัตรขึ้นเป็น“คณะครุศาสตร์ สถาบันราชภัฏมหาสารคาม” ที่สอนในระดับปริญญาตรี

ต่อมา พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงโปรดเกล้าฯ ให้ตราพระราชบัญญัติมหาวิทยาลัยราชภัฏ พ.ศ. 2547พระราชบัญญัติมหาวิทยาลัยราชภัฏ พ.ศ. 2547 ซึ่งส่งผลให้สถาบันราชภัฏมหาสารคามเปลี่ยน สถานะเป็น “มหาวิทยาลัยราชภัฏมหาสารคาม” และคณะครุศาสตร์ สถาบันราชภัฏมหาสารคาม ก็ได้ยกฐานะเป็น “คณะครุศาสตร์ มหาวิทยาลัยราชภัฏมหาสารคาม” ตั้งแต่วันที่ 15 มิถุนายน 2547 จนถึงปัจจุบัน

 โครงสร้างคณะ 
การแบ่งส่วนงานภายในคณะครุศาสตร์ มหาวิทยาลัยราชภัฏมหาสารคาม
 สำนักงานคณบดี
 กลุ่มงานอำนวยการ
 กลุ่มงานการเงินและพัสดุ
 กลุ่มงานบริการการศึกษา
 กลุ่มงานพัฒนานักศึกษา
 ฝ่ายบริหาร แผนงาน และ ประกันคุณภาพ
 วิชาการ บริการวิชาการ และ วิจัย
 ฝ่ายพัฒนานักศึกษา และ ฝึกประสบการณ์วิชาชีพ
 ศูนย์การศึกษาพิเศษ
 โรงเรียนสาธิตมหาวิทยาลัยราชภัฏมหาสารคาม

 หลักสูตร 
 หลักสูตรที่เปิดสอนในคณะครุศาสตร์ มหาวิทยาลัยราชภัฏมหาสารคาม ระดับปริญญาบัณฑิต ระดับปริญญามหาบัณฑิต ระดับปริญญาดุษฎีบัณฑิตหลักสูตรครุศาสตรบัณฑิต (ค.บ.)
 สาขาวิชาคอมพิวเตอร์ศึกษา
 สาขาวิชาจิตวิทยาฯ-คอมพิวเตอร์ศึกษา
 สาขาวิชาบรรณารักษ์ศึกษาและภาษาอังกฤษ
 สาขาวิชาวิทยาศาสตร์
 สาขาวิชาอุตสาหกรรมศิลป์
 สาขาวิชาการประถมศึกษา
 สาขาวิชาชีววิทยา
 สาขาวิชาการศึกษาปฐมวัย
 สาขาวิชาสังคมศึกษา
 สาขาวิชาคณิตศาสตร์
 สาขาวิชาดนตรีศึกษา
 สาขาวิชาการศึกษาพิเศษและภาษาไทย
 สาขาวิชาฟิสิกส์
 สาขาวิชาเคมี
 สาขาวิชาการสอนภาษาจีน
 สาขาวิชาพลศึกษา
 สาขาวิชาวิทยาศาสตร์การกีฬา
 สาขาวิชาเทคโนโลยีดิจิทัลเพื่อการศึกษา
 สาขาวิชาภาษาไทย
 สาขาวิชาสังคมศึกษาหลักสูตรครุศาสตรมหาบัณฑิต (ค.ม.)
 สาขาวิชาสังคมศึกษา
 สาขาวิชาการบริหารจัดการการศึกษา
 สาขาคณิตศาสตรศึกษาหลักสูตรครุศาสตรดุษฎีบัณฑิต (ค.ด.) 
 สาขาวิชาการบริหารจัดการการศึกษา
หลักสูตรปรัชญาดุษฎีบัณฑิต (ปร.ด.) 
 สาขาวิชาการจัดการศึกษาเพื่อพัฒนาท้องถิ่น

 กิจกรรม 
 กีฬาเชื่อมสัมพันธ์ ครุศาสตร์- ศึกษาศาสตร์ มรม-มมส 
เป็นกิจกรรมงานกีฬาเพื่อสานสัมพันธ์ระหว่างคณะครุศาสตร์ มหาวิทยาลัยราชภัฏมหาสารคาม และคณะศึกษาศาสตร์ มหาวิทยาลัยมหาสารคาม